73. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ  ΟΙΚΟΝΟΜΙΚΩΝ Αριθ.Φ.100.93/137735 της 9 Φεβρ./22 Μαρτ.1978 (ΦΕΚ Β΄ 244) Περί συστάσεως πάγιας προκαταβολής στην Ανωτάτη Βιομηχανική Σχολή Πειραιώς. Έχοντας υπόψη : α) Το άρθρο 25 του Ν.Δ. 496/1974 (ΦΕΚ 204/Α΄), «περί Λογιστικού των Ν.Π.Δ.Δ.», όπως αντικαταστάθηκε με το άρθρο 10 του Ν. 369/1976 (ΦΕΚ 164/Α΄), «περί τροποποιήσεως και συμπληρώσεως του Ν.Δ. 496/74». β) Το αριθ.773117/Φ.321/22-11-1977 έγγραφο της Ανωτάτης Βιομηχανικής Σχολής Πειραιώς, με το οποίο ζητείται η σύσταση πάγιας προκαταβολής και  γ) Την αριθ. 30/12-12-1977 γνωμοδότηση της επιτροπής του άρθρου 231 του Π. Δ/τος 636/1977, αποφασίζουμε : 1.Συνιστούμε στην Ανωτάτη Βιομηχανική Σχολή Πειραιώς Πάγια Προκαταβολή από εξακόσιες χιλιάδες (600.000) δραχμές. 2.Επιτρέπεται η πληρωμή δαπανών από την προκαταβολή αυτή εις βάρος των πιστώσεων των εξής κωδικών αριθμών του προϋπολογισμού της Ανωτάτης Βιομηχανικής Σχολής Πειραιώς : 0512, 0515, 0519α, 0712, 0813, 0815, 0824, 0831, 0834, 0843, 0855, 0863, 0879, 0881, 0887, 0888, 0889, 0891, 0894, 0895, 0896, 0899, 0912, 1159, 1241α, 1241β, 1261, 1271, 1282, 1299, 1311, 1312, 1381, 1411, 1433, 1434, 1439, 1611 και 1751. Το άνω ποσό της πάγιας προκαταβολής των 600.000 αυξήθηκε σε 900.000 δραχ. από την ΙΒ/4444/19 Αυγ. – 29 Οκτ.1986 (ΦΕΚ Β΄ 733 ) απόφ. Υπ. Παιδείας και Οικονομικών. 540 31.Θ.δ.70-73 Πανεπιστήμια Πειραιώς-Μακεδονίας 74. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.229 της 5/12 Απρ.1978 (ΦΕΚ Α΄ 52) Περί συστάσεως θέσεων βοηθητικού διδακτικού προσωπικού εις την Ανωτάτην Βιομηχανικήν Σχολήν Πειραιώς. Άρθρον μόνον.- Συνιστώνται ανά μία θέσις Επιμελητού και ανά 4 θέσεις βοηθών εις τας κάτωθι τακτικάς έδρας της Ανωτάτης Βιομηχανικής Σχολής Πειραιώς. α) Κοινωνικής Διοικήσεως. β) Δημογραφίας και Προγραμματισμού του Εργατικού Δυναμικού. γ) Β΄ Οικονομικής Αναλύσεως, και  δ) Β΄ Οικονομικής Αναπτύξεως. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π. Δ/τος. Τροποποιήθηκε από το Π.Δ.167 της 28 Φεβρ./ 8 Μαρτ.1979 (ΦΕΚ Α΄ 44). 75. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.349 της 25 Απρ./10 Μαΐου 1978 (ΦΕΚ Α΄  74) Περί συνθέσεως, αρμοδιοτήτων και λειτουργίας της Επιτροπής εκτελέσεως έργων και προμηθειών της Ανωτάτης Βιομηχανικής Σχολής Πειραιώς. Έχοντες υπ’ όψει : 1.Τας διατάξεις του άρθρ. 12 (παρ. 2) του Νόμ. 641/1977 «περί ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων και Θράκης εκτελέσεως έργων εις τα Ανώτατα Εκπαιδευτικά Ιδρύματα και άλλων τινών διατάξεων» και 2.Την υπ’ αριθ. 190/1978 γνωμοδότησιν του Συμβουλίου της Επικρατείας, προτάσει των Υπουργών Οικονομικών, Δημοσίων Έργων και Εθνικής Παιδείας και Θρησκευμάτων, αποφασίζομεν : Σύνθεσις Κτιριακής Επιτροπής ΑΒΣΠ Άρθρ.1.-Η υπό του άρθρ. 12 (παρ. 1) του Νόμ.641/1977 «περί ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων και Θράκης, εκτελέσεως έργων εις τα Ανώτατα Εκπαιδευτικά Ιδρύματα και άλλων τινών διατάξεων (ΦΕΚ 200 Α΄) προβλεπομένη πενταμελής Επιτροπή δια την εκτέλεσιν των κατά το άρθρ.1 του Ν.Δ. 463/1970 (ΦΕΚ 57 Α΄) «περί οργανώσεως των τεχνικών υπηρεσιών των Ανωτάτων Εκπαιδευτικών Ιδρυμάτων» έργων και προμηθειών της Ανωτάτης Βιομηχανικής Σχολής Πειραιώς, ονομαζομένη εφ’ εξής «Κτιριακή Επιτροπή ΑΒΣΠ», αποτελείται εκ των κάτωθι : α) Ενός τακτικού καθηγητού της ΑΒΠΣ, ως Προέδρου. β) Ενός εισέτι τακτικού καθηγητού της ΑΒΣΠ. γ) Ενός υπαλλήλου του Υπουργείου Εθνικής Παιδείας και Θρησκευμάτων. δ) Ενός υπαλλήλου του Υπουργείου Οικονομικών (Γενικού Λογιστηρίου του Κράτους). ε) Ενός υπαλλήλου του Υπουργείου Δημοσίων έργων. Τα υπό στοιχ.(δ) και (ε) μέλη υποδεικνύονται μετά των αναπληρωτών των υπό των αρμοδίων, αντιστοίχως, Υπουργών. Γραμματεύς της Επιτροπής δια την τήρησιν των πρακτικών των συνεδριάσεων αυτής, την επιμέλειαν της διεξαγωγής της σχετικής αλληλογραφίας και την τήρησιν του Γενικό Αρχείου ορίζεται υπάλληλος της Ανωτάτης Βιομηχανικής Σχολής Πειραιώς. Αρμοδιότητες Κτιριακής Επιτροπής ΑΒΣΠ Άρθρ.2.- Η Κτιριακή Επιτροπή της Ανωτάτης Βιομηχανικής Σχολής Πειραιώς ασκεί τας κάτωθι αρμοδιότητας : 1.Διαχειρίζεται, δια των αρμοδίων υπηρεσιών της Ανωτάτης Βιομηχανικής Σχολής Πειραιώς, τας εις τον προϋπολογισμόν Δημοσίων Επενδύσεων ή τον τακτικόν προϋπολογισμόν του Κράτους εγγραφομένας εκάστοτε υπέρ της προαναφερθείσης Σχολής πιστώσεις δια την εκτέλεσιν του ανατεθέντος εις αυτήν δια του Νόμ.641/1977 έργου, ως και τους τυχόν εκ πάσης άλλης πηγής διατιθεμένους δια τον αυτόν σκοπόν πόρους και εντέλλεται τας σχετικάς δαπάνας. 2.Ασκεί τας εις τας παρ. 1 και 3 του άρθρ.5 του Ν.Δ. 463/1970 «περί οργανώσεως των Τεχνικών υπηρεσιών των ΑΕΙ» αναγραφομένας αρμοδιότητας εις άς προστίθεται και η έγκρισις πρωτοκόλλων τιμών νέων μονάδων ανεξαρτήτως ποσοστού υπερβάσεως της αρχικής αξίας της εργολαβίας, εφαρμοζομένων αναλόγως και των διατάξεων του Π.Δ.43/1974 «περί αποφαινομένων οργάνων επί εκτελέσεως έργων αρμοδιότητος Ανωτάτων Εκπαιδευτικών Ιδρυμάτων» (ΦΕΚ 18 Α΄), ως συνεπληρώθη υπό του Π.Δ. 295/1974 «περί συμπληρώσεως του υπ’ αριθ.43/1974 Π. Δ/τος, περί αποφαινομένων οργάνων επί εκτελέσεως έργων αρμοδιότητος ΑΕΙ» (ΦΕΚ 11 Α΄). 3.Λαμβάνει αποφάσεις δια την αγοράν ακινήτων προς εξυπηρέτησιν μελλοντικού κτιριακού προγραμματισμού της Ανωτάτης Βιομηχανικής Σχολής Πειραιώς, τηρουμένων πάντοτε των νομίμων διαδικασιών. 4.Προτείνει εις την Σύγκλητον της Σχολής την πρόσληψιν του υπό του άρθρ.12 (παρ. 3) του Νόμ. 641/1977 προβλεπομένου προσωπικού, το οποίον,δι’ ον σκοπόν και χρόνον προσλαμβάνεται, συγκροτεί την ειδικήν Τεχνικήν υπηρεσίαν της Ανωτάτης Βιομηχανικής Σχολής Πειραιώς. 5.Συντάσσει Κανονισμόν λειτουργίας των Γραφείων αυτής, ως και των Γραφείων της Ειδικής Τεχνικής Υπηρεσίας. 6.Προτείνει εις πάσαν άλλην, πλην των ανωτέρω, ενέργειαν δια την όσον το δυνατόν ταχυτέραν  ανέγερσιν     και     εξοπλισμόν      των    κτιριακών (Μετά τη σελ.718,226) Σελ. 718,227 Τεύχος 695-Σελ.111 541 Πανεπιστήμια Πειραιώς-Μακεδονίας 31.Θ.δ.74-75 εγκαταστάσεων της ΑΒΣΠ, συμφώνως προς το εγκεκριμένον πρόγραμμα εργασιών και προμηθειών, περιλαμβανομένης και της εν τω άρθρ.1 (παρ. 4 εδάφ.2) του Ν.Δ. 463/1970 αναγραφομένης.  7.Ειδικώς ο Πρόεδρος της Κτιριακής Επιτροπής της ΑΒΣΠ εκπροσωπεί νομίμως αυτήν ενώπιον δικαστικής ή πάσης άλλης Αρχής, ως και έναντι παντός τρίτου και ενεργεί τας πάσης φύσεως πληρωμάς και εισπράξεις δια λογαριασμόν της Επιτροπής. Η παρά της ανωτέρω Επιτροπής εκτέλεσις του ανατεθειμένου εις αυτήν έργου, ενεργείται επί τη βάσει των αρχιτεκτονικών μελετών εκπονουμένων κατά τας διατάξεις του άρθρ.5 παρ. 1 εδάφ.(ια) ή (ιβ) του Ν.Δ.463/1970 ή μελετών εκπονουμένων κατόπιν δημοσίου διαγωνισμού, ανατίθεται δε εις ανεγνωρισμένους εργολάβους δημοσίων έργων, αναδεικνυομένους κατόπιν διαγωνισμών διεξαγομένων κατά τας διατάξεις της περί εκτελέσεως δημοσίων έργων Νομοθεσίας εφαρμοζομένης αναλόγως. Λειτουργία – Στέγασις της Κτιριακής Επιτροπής ΑΒΣΠ Άρθρ.3.-1.Η κτιριακή Επιτροπή ΑΒΣΠ συνεδριάζει τακτικώς άπαξ της εβδομάδος, εκτάκτως δε οσάκις κληθή υπό του Προέδρου της ή ήθελε ζητηθή τούτο εγγράφως παρά δύο εκ των μελών της. Η Επιτροπή ευρίσκεται εν απαρτία οσάκις τα παρόντα μέλη της είναι περισσότερα των απόντων, αποφασίζει δε δια πλειοψηφίας των παρόντων κατά την συνεδρίασιν μελών εν ισοψηφία νικώσης της ψήφου του Προέδρου της. Εις τας συνεδριάσεις της Επιτροπής μετέχει άνευ ψήφου και ο Προϊστάμενος της Ειδικής Τεχνικής Υπηρεσίας ως εισηγητής των υπό συζήτησιν θεμάτων. Αποχή από ψήφου λογίζεται ως αρνητική ψήφος. 2.Η ανωτέρω επιτροπή, ως και το κατά το άρθρ.12 (παρ. 3) του Νόμ.641/1977 προσλαμβανόμενον προσωπικόν στεγάζεται εις Γραφεία ενοικιαζόμενα και εξοπλιζόμενα υπό της Ανωτάτης Βιομηχανικής Σχολής Πειραιώς, δαπάναις του προϋπολογισμού αυτής. Η Σχολή αύτη αναλαμβάνει επίσης και τας δαπάνας λειτουργίας των ως άνω Γραφείων. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π. Δ/τος. Σελ. 718,228 Τεύχος 695-Σελ.112